આ પ્રાચીન ધામમાં સંતશિરોમણિ એવા નરસિંહ મહેતાએ ભાભીનાં મહેણાં ટોણાંથી પોતાના ઘરનો ત્યાગ કર્યો હતો અને સાત સાત દિવસ સુંધી આ સ્થળે તપ કર્યું હતું. ત્યારે તેમને આ સ્થળે જ ભગવાન શંકરનો સાક્ષાત્કાર થયો હતો અને ભોળાનાથે પ્રસન્ન થઈને તેમને ભક્તિની અવસ્થામાં આ જ સ્થળે રાસલીલાનું દર્શન પણ કરાવ્યું હતું. ત્યારે નરસિંહ મહેતાએ કૃષ્ણ ભક્તિનાં અનેક પદો, પ્રભાતિયા,અને ભજનો અહીં જ રચ્યાં હતાં.